הגנה מרחבית בגובה רב

משגר טילים של THAAD

מיזם הגנה מרחבית בגובה רב (באנגלית: Terminal High Altitude Area Defense, או בקיצור THAAD), הוא טיל נגד טילים, פרויקט אמריקני המגלם מערכת ליירוט טילים בליסטיים לטווח קצר ובינוני תוך שימוש בגישת פגע והשמד. הטיל אינו נושא ראש קרב אלא מסתמך על אנרגיה קינטית הנוצרת כתוצאה מההתנגשות בין המיירט למטרה. THAAD תוכנן כנגד טילי סקאד ודומיו ואין ביכולתו ליירט טילים בין-יבשתיים.

מערכת THAAD תוכננה ונבנתה על ידי לוקהיד מרטין. בין קבלני המשנה היו ריית'יאון וחברת בואינג. הפיתוח של המערכת תוקצב במעל 700 מיליון דולר בשנת 2004. פריסה מלאה של המערכת צפויה לעלות עשרות מיליארדי דולרים.

הפריסה של THAAD תוכננה במקור לשנת 2012 אבל היא הוקדמה לשנת 2009.

בסוף ספטמבר 2008 הוצב בבסיס נבטים בישראל מכ"ם של THAAD מסוג FBX-T לאחר שהועבר באוויר על ידי מטוסי תובלה כבדים. המערכת נמצאת בפיקוח אמריקני ואסורה לגישה לזרים.

המערכת מאפשרת גילוי טילים ומטוסים מכל הסוגים ומעקב אחריהם במרחק העולה על 2,000 ק"מ. מאפשרת להתריע על איום 13 עד 15 דקות לפני פגיעה.

== פיתוח ==
דיאגרמת טיל ה-THAAD
הרעיון של THAAD הוצג בשנת 1987. בשנת 1992, בחר צבא ארצות הברית בלוקהיד מרטין כקבלן ראשי לפיתוח THAAD. ניסוי התעופה הראשון של THAAD התבצע בשנת 1995. כל ניסויי התעופה בשלב ההדגמה והתיקוף התבצעו במטווח הטילים וייט סנדס. ששת ניסיונות היירוט הראשונים כשלו. רק בשנת 1999 התבצעו היירוטים המוצלחים הראשונים כנגד טילי הרה.

=== שלב ההדגמה ואימות התכן ===
{| class="wikitable"
|-
|width="120pt" | תאריך
! תוצאה
! הערות
|-
| 21 אפריל 1995
| <span style="color:green;">הצלחה</span>
| ניסוי טיסה ראשון לבדיקת מערכת ההנעה. אין מטרה בניסוי
|-
| 31 יולי 1995
| <span style="color:red;">כישלון</span>
|בדיקת רכב ההשמדה. הניסוי בוטל. אין מטרה בניסוי
|-
| 13 אוקטובר 1995
| <span style="color:green;">הצלחה</span>
|בדיקת מערכת רכישת המטרות. לא היה ניסיון לפגוע במטרה בעת הניסוי.
|-
| 13 דצמבר 1995
| <span style="color:red;">כישלון</span>
|כישלון בפגיעה במטרת הדמה בשל תקלות תוכנה במערכות הדלק של הטיל
|-
| 22 מרץ 1996
| <span style="color:red;">כישלון</span>
|כישלון בפגיעה במטרת דמה בשל בעיות מכניות במנגנון הניתוק של רכב ההשמדה
|-
| 15 יולי 1996
| <span style="color:red;">כישלון</span>
|כישלון בפגיעה במטרת דמה בשל תקלה במערכת רכישת המטרות.
|-
| 6 מרץ 1997
| <span style="color:red;">כישלון</span>
|כישלון בפגיעה במטרת דמה בשל זיהום במערכת החשמלית
|-
| 12 מאי 1998
| <span style="color:red;">כישלון</span>
|כישלון בפגיעה במטרת דמה בשל קצר חשמלי במערכת הבוסטר. הקונגרס האמריקני מחליט להפחית את המימון לפרויקט בשל כשלים חוזרים ונשנים
|-
| 29 מרץ 1999
| <span style="color:red;">כישלון</span>
|כישלון בפגיעה במטרת דמה בשל כשלים מרובים כולל כשל במערכת ההנחיה
|-
| 10 יוני 1999
| <span style="color:green;">הצלחה</span>
|הצלחה בפגיעה במטרת דמה במתאר פשוט
|-
| 2 אוגוסט 1999
| <span style="color:green;">הצלחה</span>
|הצלחה בפגיעה במטרת דמה מחוץ לאטמוספירה
|}

=== שלב ההנדסה והייצור===
ביוני 2000 זכתה לוקהיד בחוזה פיתוח וייצור של המערכת כמערכת אש טקטית ניידת עבור הצבא. הניסויים חודשו בשנת 2006 במטווח הטילים של וייט סאנדס ולאחר מכן עברו הניסויים למטווח הטילים באוקיינוס השקט.
{| class="wikitable"
|-
|width="120pt" | תאריך
! תוצאה
! הערות
|-
| 22 נובמבר 2005
| <span style="color:green;">הצלחה</span>
| טיסת ניסוי ראשונה בשלב הנדסה וייצור
|-
| 11 מאי 2006
| <span style="color:green;">הצלחה(?)</span>
| טיסת ניסוי פיתוחית ראשונה לבדיקת כלל המערכת כולל המיירט, המשגר, המכ"ם ובקרת האש.
|-
| 12 יולי 2006
| <span style="color:green;">הצלחה</span>
| ירוט טיל מטרה אמיתי
|-
| 13 ספטמבר 2006
| הופסק
| טיל המטרה שוגר אך היה צורך לעצור את הניסוי עוד טרם שיגור הטיל המיירט
|-
| סתיו 2006
| בוטל
| דחייה
|-
| 27 ינואר 2007
| <span style="color:green;">הצלחה</span>
|יירוט טיל מטרה המייצג סקאד (לא פציל) גבוה באטמוספירה. טיל המטרה שוגר מקוואי שבאוקיינוס השקט.
|-
| 6 אפריל 2007
| <span style="color:green;">הצלחה</span>
| יירוט טיל מטרה המייצג סקאד (ללא ראש קרב פציל) בגובה בינוני באטמוספירה. טיל המטרה שוגר מקוואי שבאוקיינוס השקט.
|-
| 27 אוקטובר 2007
| <span style="color:green;">הצלחה</span>
| יירוט טיל מטרה מחוץ לאטמוספירה. המערכת הצליחה לגלות, לעקוב וליירט את המטרה.
|-
| 27 יוני 2008
| <span style="color:green;">הצלחה</span>
| יירוט טיל ששוגר ממטוס בואינג C-17 גלובמאסטר III
|}

== ייצור ופריסה ==
תמרון חוסך אנרגיה של THAAD לשריפת דלק עודף.
טיל THAAD משמיד טילים בהתנגשות תוך שימוש בטכנולוגיית פגע והשמד. הדבר דומה לטיל הפטריוט בגרסת ה-PAC-3. בניגוד ל-THAAD, הפטריוט כולל ראש קרב מתפוצץ. לטילי THAAD טווח מוערך של 200 קילומטרים וגובה מוערך של 150 קילומטרים. הטילים מיוצרים באלבמה במתקן של לוקהיד מרטין. במתקן מבוצעת אינטגרציה, הרכבה ובדיקה של הטילים.

מכ"ם ה-THAAD פועל בתחום תדר-X ונבנה על ידי חברת ריית'יאון. זהו מכ"ם ה-X-Band הקרקעי/נישא באוויר הגדול ביותר בעולם. ה-FBX-T הוא גרסה של המכ"ם שנועדה לאפשר הגנה מפני טילים בליסטיים בין־יבשתיים.

=== מערכת ראשונה בפורט בליס ===
במאי 2008 הפעיל צבא ארצות הברית את הסוללה המבצעית הראשונה כחלק מפיקוד ההגנה מפני טילים. לסוללה 24 מיירטים, 3 משגרי THAAD, מרכז בקרת אש ומכ"ם. פריסה מלאה החלה בשנת 2009.

לפי דיווח העדכני לאוקטובר 2018, ארצות הברית הצטיידה כבר בשבע סוללות, סופקו 300 מיירטים מהתעשייה לצבא ארצות הברית והמערכת פרוסה מבצעית באי גואם ובדרום קוריאה.

===פריסה מבצעית בהוואי===
החל מיוני 2009 נפרסה סוללה מבצעית בהוואי אל מול איום אפשרי על האיים.

===פריסה אפשרית לגואם===
באפריל 2013, ארצות הברית פרסמה כוונה לפרוס סוללה באי גואם.

===ישראל===
לפי העיתון "טיים" ממאי 2012, בישראל מוצב מכ"ם של המערכת.

במרץ 2019 נפרסה המערכת לראשונה בישראל בדרום המדינה במסגרת תרגיל שבו השתתפו יותר מ-200 חיילים אמריקאים, רכזי בקרים ומכ"מים ובעלי תפקידים נוספים מצבא ארצות הברית ומצה"ל. התרגיל הובל על ידי פיקוד הכוחות האמריקאים באירופה (EUCOM). באפריל 2019 פורסם כי התרגיל עבר בהצלחה.

בנובמבר 2023 דיווח האתר "אינטליג'נס אונליין" כי בעקבות מעורבות החות'ים במלחמת חרבות ברזל, נפרסה המערכת בבסיס הר קרן שבנגב.

===איחוד האמירויות הערביות===
איחוד האמירויות חתמה על חוזה לרכישת מערכת הטילים ב-25 בדצמבר 2011. 

ב-17 בינואר 2022 מערכת ה-THAAD ביצעה את היירוט המבצעי הראשון שלה כשיירטה טיל בליסטי ששיגרו מורדים חות'ים לעבר איחוד האמירויות.

===טורקיה===
לפי פרסומים אמריקאיים, גם בטורקיה מוצב מכ"ם THAAD.

== קונים פוטנציאליים ברחבי העולם==
לפי דיווחים שונים, עומאן חתמה על חוזה הצטיידות במערכת במאי 2013. ב-2018 פורסם כי סעודיה חתמה על הסכם לרכישת 44 מערכות שנועדו להגן עליה מפני התקפה איראנית, כאשר התשלום שסעודיה תשלם עבור המערכות הוא 15 מיליארד דולר.

== ראו גם ==
* קלע דוד – טיל נגד טילים בליסטיים לטווח קצר שפותח בישראל
* חץ 2 ו-3 – טילים נגד טילים בליסטיים לטווח ארוך שפותחו בישראל

== קישורים חיצוניים==

* 
* [http://www.army-technology.com/projects/thaad/ דף הפרויקט של הצבא]
* [https://web.archive.org/web/20090326071939/http://www.mda.mil/mdalink/html/thaad1.html MDA THAAD page]
* [http://www.designation-systems.net/dusrm/app4/thaad.html ההיסטוריה של הפרויקט]
* [http://www.army-technology.com/projects/thaad/ תיאור טיל ה THAAD ב-www.army-technology.com]
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הגנה נגד טילים